armvectores/hy_wikipedia_2023 huggingface dataset:
Ժոսլեն I (Եդեսիայի կոմս)

Ժոսլեն I Կուրտենե (ֆր.՝ Josselin I de Courtenay, 1072, Կուրտենե - 1131 կամ 1131, Ուռհա, Թուրքիա և Քեսունի բերդ, Բեհեսնի, Ադըյամանի մարզ, Թուրքիա), Գալիլեայի իշխան (1112-1118), 1118 թվականից Եդեսիայի  կոմս։ Իր կառավարության տարիներին Եդեսիայի կոմսությունը ծաղկունք ապրեց։ Նա ուներ կրտսեր որդի սինյոր Ժոսլեն դը Կուրտենեն և Իզաբելլա դե Մոնլերին, ինչպես նաև իր ազգական Բալդուին II (Երուսաղեմի արքա)-ը։
Նա տեղափոխվել է Պաղեստին, որտեղ Ժոսլեն I անունով 1118 թվականին դարձել Եդեսիայի կոմս՝ փոխարինելով իր զարմիկ Բալդուին II-ին, ով դարձավ Երուսաղեմի թագավոր։
1131 թվականին Ժոսլեն I-ը վիրավորվել է Դանեշմանդների ամիրա ալ-Ղազիի դեմ ճակատամարտում. վերջիններս գրավում են Քեսունի բերդը։ Կոմսը մահանում է, և նրան փոխարինելու է գալիս որդին՝ Ժոսլեն II-ը։
Ամուսնացած էր Կիլիկիայի իշխան Թորոս Ա-ի քրոջ՝ Բեատրիս Ռուբինյանի հետ։


== Ծանոթագրություններ ==


== Գրականություն ==
Nicholson, R. B. "Joscelyn I, prince of Edessa". Univ. of Illinois Press-ը, 1954.
(5842) Կանսելի

(5842) Կանսելի (անգլ.՝ Cancelli), աստերոիդ աստերոիդների հիմնական գոտում։ Հայտնաբերվել է 1986 թվականի փետրվարի 8-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,585254 ա. մ., առավելագույնը մոտենում է 2,2584 ա. մ. հեռավորության վրա և հեռանում 2,9121 ա. մ.։ Արեգակի շուրջ մեկ ամբողջական պտույտ է կատարում 1518,29 երկրային օրվա ընթացքում, իր ուղեծրով շարժվելով միջինում 0,23711 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5842) Կանսելի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարգարեթ Էվրում

Մարգարեթ Էվրում  (սեպտեմբերի 19, 1958, Շիեն, Նորվեգիա), նորվեգացի ճարտարագետ և բիզնես տնօրեն։ 1982 թվականից աշխատել է «Statoil»-ում, որտեղ 2004 թվականից զբաղեցրել է գործադիր փոխնախագահի պաշտոնը։ Ակտիվ քայլեր է ձեռնարկել բարձր օղակներում կառավարման մեջ կանանց դերը բարձրացնելու ուղղությամբ։


== Կենսագրություն ==
Մարգարեթ Էվրումը ծնվել է 1981 թվականի սեպտեմբերի 19-ին Նորվեգիայի հյուսիսում գտնվող Շիեն քաղաքում։ Ավարտել է Թրոնհեյմում գտնվող Նորվեգիայի տեխնոլոգիական ինստիտուտը՝ ճարտարագիտական ֆիզիկա մասնագիտությամբ։ 1982 թվականին սկսել է աշխատել «Statoil»-ում՝ սկզբում որպես ընկերության առաջին կին պլատֆորմ մենեջերը, այնուհետև որպես ավագ փոխնախագահ և փոխնախագահ։ Ներկայումս «Statoil»-ի տեխնոլոգիայի, նախագծերի և հորատման գծով գործադիր փոխնախագահն է։
2013 թվականին Նավթային ինժեներների միությունը Էվրումին ճանաչել է «Տարվա նավթային մարդ»։ Նույն թվականին Նորվեգիայում ընտրական իրավունքի 100-ամյակի կապակցությամբ Էվրումը ճանաչվել է տեխնոլոգիական ոլորտում ամենաազդեցիկ կինը։
2008 թվականից «Atlas Copco»-ում, ինչպես նաև Բերգենի համալսարանում զբաղեցնում է տնօրենի պաշտոն։ Եղել է նաև Ստորբրենդ ֆինանսական ծառայություններ մատուցող ընկերության խորհրդի անդամ։ Եղել է նաև Ratos, Elkem և Siemens Norge ընկերությունների տնօրենը։
Մարգարեթ Էվրումը 1987 թվականից ապրում է Բերգենում։ 3 տարի դրսում աշխատելուց հետո վերադարձել է Բերգեն։ Ներկայիս պաշտոնում ակտիվորեն աջակցում է տվյալ ոլորտում կանանց դերը բարձրացնելուն։


== Ծանոթագրություններ ==
Կեչիչմա

Կեչիչմա (ռուս.՝ Кечичма), գետ Ռուսաստանում,Կամչատկայի երկրամասի հյուսիս-արևմտյան մասում։ Գետի երկարությունը մոտ 68 կմ է։ Ավազանի տարածքը 893 կմ2։ Հոսում է Պենժինսկի շրջանում և Կամչատկայի երկրամասում։ Թափվում է Օխոտի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19100000112120000054904


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սա վերջն է (ֆիլմ, 2013)

«Սա վերջն է» (անգլ.՝ This is the End), Էվան Գոլբերգի և Սեթ Ռոգենի չորրորդ համագործակցությունից ծնված կոմեդիա ժանրի ֆիլմ։ ԱՄՆ-ում ֆիլմի պրեմիերան տեղի է ունեցել 2013 թվականի հունիսի 12-ին։ Գլխավոր դերերում են՝ Ջեյմս Ֆրանկոն, Ջոնա Հիլը, Սեթ Ռոգենը, Ջեյ Բարուշելը, Դեննի Մակբրայդը և Քրեյգ Ռոբինսոնը։ Ֆիլմում իրենց մասնակցությունն են ունեցել նաև Էմմա Ուոթսոնը, Մայքլ Սերան և Ռիհաննան։


== Ծանոթագրություններ ==


== Արտաքին հղումներ ==
Պաշտոնական կայք
«Սա վերջն է» - IMDb էջ
Վոլխովի հիդրոէլեկտրակայան

Վոլխովի հիդրոէլեկտրակայան (Վ. Ի. Լենինի անվան), հէկ ՌԴ-ում, Վոլխով գետի վրա, Լենինգրադի մարզում։ Կառուցվել է 1921—1926 թվականներին։ Սկզբնական հզորությունը՝ 58 Մվա, վերակառուցումից հետո՝ 66 Մվա։ Էլեկտրաէներգիայի տարեկան միջին արտադրանքը կազմում է 385 միլիոն կվա/ժ։ Հիդրոհանգույցի կազմի մեջ մտնում են 13,5 մ բարձրությամբ բետոնե ջրթափ պատվարը, 140,5 մ երկարությամբ հէկի շենքը, միախուց շլյուզը և ձկնուղին։ Հէկի մեքենայական սրահում տեղակայված են 8 Մվա հզորությամբ 8 խոշոր և 1 Մվա հզորությամբ 2 փոքր հիդրոագրեգատներ։ Ճնշումային կառույցները գոյացնում են 4,3 կմ3 ծավալով ջրամբար (Իլմեն լիճը ներառյալ)։
Սոս (Դերջանի գավառ, Եփրատից ձախ)

Անվան այլ կիրառումների համար տե՛ս՝ Սոս (այլ կիրառումներ)Սոս Վերին, գյուղ Արևմտյան Հայաստանում, Էրզրումի վիլայեթի Դերջանի գավառակում։ Գտնվում էր Մամախաթուն քաղաքից 20 կմ հյուսիս-արևելք, Եփրատ գետի ձախ ափին, Մարիամ լեռան փեշերին։


== Աշխարհագրություն ==
Տարածքն անտառապատ էր։


== Բնակչություն ==
1880 թվականին ուներ 302 բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մուռաստե

Մուռաստե (էստ․՝ Muraste), գյուղ Էստոնիայի Հարյումաա նահանգի Հառկու շրջանում։
2011 թվականի տվյալներով գյուղում բնակվում էր 1698 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վիկտորովկա (գյուղ, Կազատինի շրջան)

Անվան այլ կիրառումների համար տե՛ս՝ ՎիկտորովկաՎիկտորովկա (ուկրաիներեն՝ Вікторівка), գյուղ Ուկրաինայի Վիննիցայի մարզի Կազատինի շրջանում։ Հիմնադրվել է 1760 թվականին։
2001 թվականի տվյալներով Վիկտորովկա գյուղում բնակվում էր 19 մարդ։ Բնակավայրը զբաղեցնում է 0,453 կմ² տարածք։ Բնակչության խտությունը կազմում էր 41,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լևոն Հարությունյան (այլ կիրառումներ)

Լևոն Հարությունյան‎ անուն-ազգանունով հայտնի են հետևյալ անձինք.

Լևոն Հարությունյան‎, հայ բժիշկ, հիգիենիստ։
Լևոն Հարությունյան, հայ դերասան։
Լևոն Հարությունյան, հայ կենսաբան, հրատարակիչ, գրող,  Երևանի «Հայբուսակ» համալսարանի հիմնադիր։
Սամուիլ Մարշակ

Սամուիլ Յակովլևիչ Մարշակ  (ռուս.՝ Самуи́л Я́ковлевич Марша́к, հոկտեմբերի 22 (նոյեմբերի 3), 1887, Վորոնեժ, Ռուսական կայսրություն - հուլիսի 4, 1964(1964-07-04), Մոսկվա, ԽՍՀՄ), ռուս խորհրդային բանաստեղծ։


== Կենսագրություն ==
1912-1914 թվականներին եղել է Լոնդոնի համալսարանի արվեստի ֆակուլտետի ունկնդիր։
1915-1917 թվականներին ռուսական հանդեսներում տպագրվել են Մարշակի առաջին թարգմանությունները անգլերեն պոեզիայից։
1920 թվականին Կրասնոդարում կազմակերպել է Ռուսաստանի առաջին մանկական թատրոններից մեկը, նրա համար գրել հեքիաթ-պիեսներ։ 1923 թվականին լույս են տեսել բանաստեղծական առաջին ժողովածուները ամենափոքրիկների համար․ «Այն տունը, որ մի օր շինեց Ջեկոն» (հայ․ հրտ․ 1946), «Անխելք մկնիկի հեքիաթը» և այլն։
1923-1925 թվականներին Մարշակը գլխավորել է «Նոր Ռոբինզոն» («Новый Робинзон») հանդեսը։ Երկար տարիներ եղել է Մանկհրատի լենինգրադյան խմբագրության ղեկավարը։ Մարշակը ռուսական պոեզիան հարստացրել է Վիլյամ Շեքսպիրի, Ռոբերտ Բըրնսի, Ռեդյարդ Կիպլինգի, Հովհաննես Թումանյանի և ուրիշների գործերի թարգմանություններով։ Հայտնի է նաև «Ընտիր լիրիկա» (1962, Լենինյան մրցանակ, 1963) գրքով։ Մարշակը արձակագիր է, գրաքննադատ։ Նրա գործերը թարգմանված են Խորհրդային Սոցիալիստական Հանրապետությունների Միության (ԽՍՀՄ) և աշխարհի շատ ժողովուրդների լեզուներով, այդ թվում նաև հայերեն։ Խորհրդային Սոցիալիստական Հանրապետությունների Միության (ԽՍՀՄ) պետական մրցանակներ (1942, 1946, 1949, 1951) ։ Պարգևատրվել է Լենինի երկու և այլ շքանշաններով։


== Ստեղծագործությունների ոճ ==
Մարշակը երեխաների հետ խոսում է հասկանալի, գրավիչ և կենդանի լեզվով, մանկական խաղի ձևով։ Այս առանձնահատկությունները բնորոշ են նրա ինչպես վաղ («Միստր Թվիստր», 1933, հայ․ հրտ․ 1935 և այլն), այնպես էլ պատերազմական ու հետպատերազմյան շրջանի («Զինվորական փոստը», 1944, հայ․ հրտ․ 1947, «Կլոր տարին», 1948 և այլն) գործերի համար։


== Թարգմանություններ ==
Մարշակը ռուսական պոեզիան հարստացրել է Ու․ Շեքսպիրի, Ռ․ Բյոռնսի, Ռ. Կիպլինգի, Հ․ Թումանյանի և ուրիշների գործերի թարգմանություններով։ Հայտնի է նաև «Ընտիր լիրիկա» (1962, Լենինյան մրցանակ, 1963) գրքով։
Մարշակն արձակագիր է, գրաքննադատ։ Նրա գործերը թարգմանված են ԽՍՀՄ և աշխարհի շատ ժողովուրդների լեզուներով։


== Պարգևներ, մրցանակներ ==
ԽՍՀՄ պետական մրցանակներ (1942, 1946, 1949, 1951)Պարգևատրվել է Լենինի 2 և այլ շքանշաններով։


== Ծանոթագրություններ ==
Նելլի Չոբանու

Նելլի Չոբանու (իսկական անունը՝ Նելյա Չոբանու-Մերժինյանու (մոլդ.՝ Nelea Ciobanu-Mărgineanu, ծն. 28 հոկտեմբերի, 1974, Կանիյա, Կանտեմիրի շրջան, Մոլդովական ԽՍՀ, ԽՍՀՄ), մոլդովացի երգչուհի, Մոլդովայի Հանրապետության արվեստի վաստակավոր գործիչ (2001)։


== Կենսագրություն ==
Նելլի Չոբանուն ավարտել է Տիրասպոլի երաժշտական քոլեջը։ Առաջին անգամ ելույթ է ունեցել եղբոր հետ «Master Dinamit» դուետով։
Պրոֆեսիոնալ բեմում առաջին ելույթը «Առավոտյան աստղ» մրցույթում (1994) 19-ամյա երգչուհու համար ավարտվեց հաղթանակով. նա մրցույթում գրավեց առաջին տեղը։ 1996 թվականին մասնակցությունը Մոլդովայի «Maluri de Prut» մրցույթում հաստատեց երկրի լավագույն երիտասարդ էստրադային երգչուհու կարգավիճակը։
1997 թվականին «Mamaia 97» մրցույթում Նելլին ստացավ երրորդ մրցանակը և դրա հետ Ռումինիայում ճանաչում ձեռք բերեց իր երաժշտական ու դերասանական տաղանդի շնորհիվ։ 1998 թվականին «Ընկերների ծով» մրցույթում երրորդ տեղը գրավելուց հետո Նելլի Չոբանուի ձայնը հնչում էր Յալթայի Սևծովյան ամբողջ ափում։ 1999 թվականին «Voice of Asia» փառատոնում Նելլին զբաղեցնում է երկրորդ տեղը։ Այդ տարում էլ «Vladimir Ivasiuk» փառատոնում Նելլին ստանում է առաջին մրցանակը և ճանաչում գտնում ուկրաինացի հանդիսատեսի շրջանում։
2000 թվականին Բելառուսիայի «Славянский базар» հեղինակավոր մրցույթում Նելլին ցնցող տպավորություն է թողնում հանդիսատեսի վրա և ստանում փառատոնի առաջին մրցանակը։ 2002 թվականին արժանանում է «Ապրիլյան գարուն» փառատոնի ոսկե մրցանակին (Հյուսիսային Կորեա) ։ 2003 թվականին Յուրմալայում` «New wave» փառատոնում, Նելլի Չոբանուն գրավում է երկրորդ տեղը։ Փառատոնի ժամանակ նա արժանանում է ամենաշատ գովասանքներին։ Այդ նույն 2003 թվականին Նելլին ստանում է «Клавдия Шульженко» մրցույթի գրան-պրին։
Նելլի Չոբանուն արևմտյան և ռուսական էստրադային երգչուհիների հետ ելույթ է ունենում միևնույն բեմում, նրա համերգները նախատեսված են առաջիկա մի քանի տարիների համար և անցկացվում են Արևելյան և Արևմտյան Եվրոպայի երկրներում, Չինաստանում, Կորեայում։
Հաջորդ մի քանի տարվա ընթացքում երգչուհին թողարկել է 4 ձայնասկավառակ, պատրաստեց 5-րդ ձայնասկավառակը, որում ընդգրկված է «Եվրատեսիլ 2009» երգի մրցույթին ներկայացված «Hora din Moldova» երգը (երաժշտությունը՝ Վյաչեսլավ Դոբրինինի, խոսքերը՝ Անդրեյ Գաջիուի ու Նելլի Չոբանուի)։
Ներկայումս Նելլի Չոբանուն համարվում է Մոլդովայի ամենահեղինակավոր էստրադային երգչուհին։ Նա ամենամյա VIP մրցանակաբաշխության վեցակի չեմպիոն է։ 2007 թվականից վարում է Մոլդովայի ամենահայտնի «Vedete la bis» հեռուստածրագիրը։


== Նելլի Չոբանուն «Եվրատեսիլ 2009»-ում ==
2006 թվականին Նելլի Չոբանուն մայր դարձավ (դստերը կոչել են Միրելա-Քրիստինա) և, «Եվրատեսիլ 2009»-ում իր ելույթը նվիրեց դստերը։ 2009 թվականի մայիսին Նելլին Մոսկվայում Մոլդովան ներկայացրեց «Եվրատեսիլ» մրցույթում, անցավ եզրափակիչ և զբաղեցրեց 14-րդ տեղը։


== Ծանոթագրություններ ==


== Արտաքին հղումներ ==
Պաշտոնական կայք
Բելյավկայի շրջան (Օդեսայի մարզ)

Բելյավկայի շրջան (ուկրաիներեն՝ Біляївський район), շրջան Ուկրաինայի Օդեսայի մարզում։
Ստեղծվել է 1823 թվականին։ Վարչական կենտրոնը՝ Բելյաևկա։


== Աշխարհագրություն ==
Շրջանի տարածքի մակերեսը կազմում է 1496 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 93134 մարդ։ Բնակչության խտությունը կազմում էր 62,26 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Լյուքսե

Լյուքսե (ֆր.՝ Luxé), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 790 մարդ, բնակչության խտությունը` 64.91 մարդ/կմ²։ Բնակավայրը զբաղեցնում է 12.17 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ հարավ-արևմուտք, Պուատիե քաղաքից` 80 կմ հարավ, Անգուլեմ քաղաքից` 28 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 433 աշխատունակ (15-64 տարեկան) բնակիչ, որոնցից ակտիվ էին 310-ը, իսկ ոչ ակտիվները` 123։ Ակտիվության ցուցանիշը կազմում է 71,6 %։ 310 աշխատունակ մարդկանցից աշխատել է 266 անձ (149 տղամարդ և 117 կին)։ Գործազուրկ են եղել 44 անձ (16 տղամարդ և 28 կին)։ 123 անաշխատունակներից 22-ը եղել են աշակերտներ կամ ուսանողներ, 56-ը` թոշակառուներ, իսկ 45-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պիրվանչե

Պիրվանչե (ուկրաիներեն՝ Пірванче), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1570 թվականին։
2001 թվականի տվյալներով Պիրվանչե գյուղում բնակվում էր 669 մարդ։ Բնակավայրը զբաղեցնում է 22,71 կմ² տարածք։ Բնակչության խտությունը կազմում էր 29,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մասատո Կուդո

Մասատո Կուդո  (|工藤 壮人| մայիսի 6, 1990(1990-05-06), Սուգինամի, Տոկիո, Ճապոնիա - հոկտեմբերի 21, 2022(2022-10-21), Միիաձակի, Ճապոնիա), ճապոնացի ֆուտբոլիստ, հարձակվող, խաղացել է Ճապոնիայի ֆուտբոլի ազգային հավաքականում։


== Կենսագրություն ==
Եղել է «Կաշիվա Ռեյսոլ» ակումբի սան, 2009-2015 թվականներին խաղացել է նրա հիմնական կազմում։ 2015 թվականի դեկտեմբերին Կուդոն տեղափոխվել է կանադական Ֆուտբոլի բարձրագույն լիգա (MLS), որտեղ իր դեբյուտը նշել է 2016 թվականի մարտի 6-ին, առաջին մրցաշրջանում՝ «Մոնրեալ Իմպակտի»  հետ խաղում»։ Նա իր առաջին գոլը խփել է  «Վանկուվեր Ուայթքափս» ակումբի կազմում՝ «Պորտլենդ Թիմբերս»ի դեմ խաղում։ 
2016 թվականի դեկտեմբերի 30-ին կողմերի համաձայնությամբ Կուդոյի պայմանագիրը խզվել է «Վանկուվեր Ուայթքափս» ակումբի հետ և նա երեք տարով նոր պայմանագիր է կնքել «Սանֆրեչե Հիրոսիմա» ակումբի հետ։
2010 թվականի սեպտեմբերի 23-ին Կուդոն ընդգրկվել է Ճապոնիայի երիտասարդական հավաքականի կազմում՝ մասնակցելու 2010 թվականի Ասիական ամառային խաղերին։ Ճապոնիայի հիմնական հավաքականի կազմում նա իր նորամուտը նշել է 2013 թվականի մայիսի 23-ին՝ Բուլղարիայի ֆուտբոլի ազգային հավաքականի կազմում։ 
Կուդոն մահացել է գլխուղեղի վիրահատության բարդություններից, 2022 թվականի հոկտեմբերի 21-ին, 32 տարեկանում։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Ֆուտբոլիստի էջը worldfootball.net կայքում(անգլ.)
Статистика на Japan National Football Team Database(անգլ.)
Ֆուտբոլիստի էջը MLS կայքում(անգլ.)
Ալագյազ (այլ կիրառումներ)

Ալագյազ, կարող է վերաբերել՝

Ալագյազ - ձոր Վարդենիսի լեռնաշղթայի հարավային կողմում, Եղեգիս գետի հովտում
Ալագյազ - լեռնագագաթ Ծաղկանց լեռնահամակարգում, պատմական Այրարատ աշխարհի` Ծաղկոտն գավառում
Ալագյազ - լեռնագագաթ Արսիան-Սողանլուխ լեռնահամակարգում, Արգահան քաղաքից մոտ 10 կմ հարավ-արևմուտք
Ալագյազ - լեռ Հայկական Տավրոս լեռնահամակարգում, Մուշ քաղաքի մետակայքում
Ալագյազ - երկաթուղային կայարան Երևան-Թբիլիսի երկաթգծի վրա
Ալագյազ - գյուղախումբ, Երևանի նահանգի Շարուր-Դարալագյազի գավառում
Ալագյազ - գյուղ Արևմտյան Հայաստանում, Բիթլիսի վիլայեթի Մանազկերտի գավառակում
Ալագյազ - գյուղ Արևմտյան Հայաստանում, Բիթլիսի վիլայեթի Բուլանըխի գավառակում
Ալագյազ - գյուղ Հայաստանի Հանրապետության Արագածոտնի մարզում, մարզկենտրոնից 44 կմ հյուսիս-արևմուտք, Քասաղ գետի աջ ափին, Ապարան–Սպիտակ խճուղու վրա
Ալագյազ - համայնք Հայաստանի Հանրապետության Արագածոտնի մարզում
Նալցի

Նալցի (ռուս.՝ Нальцы), գյուղ Ռուսաստանի Նովգորոդի մարզի Բորովիչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թերեզա Սալգեյրու

Թերեզա Սալգեյրու (պորտ.՝ Teresa Salgueiro, ի ծնե Մարիա Թերեզա դը Ալմեյդա Սալգեյրու, պորտ.՝ Maria Teresa de Almeida Salgueiro, հունվարի 8, 1969(1969-01-08), Լիսաբոն, Պորտուգալիա), պորտուգալացի երգչուհի, Madredeus խմբի վոկալիստուհի (1987-2007 թթ.), որտեղից դուրս գալով սկսել է մեներգչուհու կարիերան։ Նաև հայտնի է Վիմա Վենդերսի ֆիլմերում իր դերերով, մասնավորապես, «Լիսաբոնի պատմություն» ֆիլմում իր կերտած դերով։


== Կենսագրություն ==
Թերեզա Սալգեյրուն տասնյոթ տարեկանից հանդես է եկել Madredeus խմբում, որի հետ նա անցկացրել է ավելի քան հազար համերգ։ Ամբողջ աշխարհում վաճառվել է Թերեզայի վոկալով ավելի քան հինգ միլիոն օրինակով ալբոմների հավաքածուներ։
2007 թվականին լքել է խումբը և զբաղվել սոլո կարիերայով։ Առաջին սոլո ալբոմ՝ «Obrigado» անվանմամբ, թողարկվել է 2005 թվականին, երբ վոկալիստուհին դեռ չէր լքել կոլեկտիվի շարքերը, մի շարք հանրահայտ երաժիշտների և կատարողների հետ. Խոսե Կարերաս, Կաետանու Վելոզու և այլք։
2007 թվականին որպես մենակատար լեհ կոմպոզիտոր Զբիգնև Փրայսների «Silence Night and Dreams» ձայնասկավառակում։
Մեկ տարի անց Թերեզա Սալգեյրուն թողարկել է «Matriz» ձայնասկավառակը, որում փորձել է համատեղել պորտուգալական շրջանների տարբեր երաժշտական ուղղությունները։ Նրա հետ նա հանդես է եկել Եվրոպայի և Աֆրիկայի երկրներում։
2011 թվականին «O Mistério» ձայնասկավառակը Թերեզա Սալգեյրուն ձայնագրել է Արաբիդա մենաստանում՝ նույնանուն պորտուգալական այգում, գտնվելուց հետո։


== Սոլո սկավառակագրություն ==
2006 Obrigado (Thank You)
2007 Você e Eu (You and Me)
2007 La Serena
2007 Լռությունը, Night and Երազանքների
2009 Matriz (Matrix)
2012 O Mistério (The Որոշեցի Գնել)


== Ծանոթագրություններ ==


== Արտաքին հղումներ ==
Official Website
Official MySpace
An early Salgueiro singing a Fado
Նիտվայի շրջան

Նիտվայի շրջան (ռուս.՝ Нытвенский район), մունիցիպալ շրջան Ռուսաստանի Դաշնության Պերմի երկրամասում։
Ստեղծվել է 1924 թվականին։ Վարչական կենտրոնը՝ Նիտվա։


== Աշխարհագրություն ==
Շրջանի տարածքի մակերեսը կազմում է 1656 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 45075 մարդ։ Բնակչության խտությունը կազմում էր 27,22 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Տիգրան Ամիրջանյան

Տիգրան Ամիրջանյան (1835, Վան, Վանի էյալեթ, Օսմանյան կայսրություն - մարտի 27, 1897(1897-03-27), Վան, Վանի վիլայեթ, Օսմանյան կայսրություն), հայ հասարակական-քաղաքական գործիչ, գրող, երգահան, թատերագիր։


== Կենսագրություն ==
Սկզբնական կրթությունն ստացել է Վարագավանքում, ապա սովորել Կ. Պոլսի Արամյան վարժարանում։ 1867 թ.-ից՝ ուսուցիչ Վանի Ղուկասյան վարժարանում։ 1860-ական թթ. սկզբին հրատարակել է բանաստեղծությունների ժողովածու, «Վարդան Մեծ» և «Տրդատ Մեծ» ողբերգությունները, որոնք 1867 թվականին բեմադրվել են Վանում։
1873 թ.-ին Վարազում լույս են տեսել «Մրմունջք» չափավոր պատկերը, «Ուսյալ պանդուխտ» ողբերգությունը։ Գրել է նաև իր թատերգությունների երաժշտությունը։ Իր ստեղծագործություններում Ամիրջանյանը նկարագրել է թուրքական բռնակալական վարչակարգը, հայ ժողովրդի հարստահարումը, ինչի պատճառով հազարավոր մարդիկ, թողնելով իրենց տունը, ընտանիքը և հայրենիքը, դարձել են պանդուխտ։ Ըստ Ամիրջանյանի՝ Արևմտյան Հայաստանում թագավորում են զրկանքը, բռնությունը, ստրկությունը, սուգն ու արտասուքը, հափշտակումները և թուրքական վայրագությունը, որոնց դեմ պետք է պայքարել զենքով։ Ամիրջանյանը Թուրքիան անվանում է «ցամաքած երկիր», 1876 թ.-ի օսմանյան սահմանադրությունը՝ «օսմանյան խաբեություն», իսկ երիտթուրքերի մասին գուշակել է, որ նրանք մի օր «անխնա պետք է կոտորեն հայ ազգը»։


== Ծանոթագրություններ ==
Մարիոս Գարոյան

Մարիոս Կարապետի Գարոյան (հուն․՝ Μάριος Καρογιάν, մայիսի 31, 1961(1961-05-31), Նիկոսիա մունիցիպալիտետ, Կիպրոս), կիպրահայ քաղաքական ու պետական գործիչ, քաղաքական գիտությունների դոկտոր, Կիպրոսի խորհրդարանի նախկին ղեկավար, 2006-2013 թվականներին եղել է Դեմոկրատական կուսակցություն առաջնորդ։ 2008 թվականին նա ընտրվել է Կիպրոսի Ներկայացուցիչների պալատի նախագահ՝ դրանով իսկ դառնալով Հայաստանից դուրս գտնվող մեր ժամանակների առաջին հայը, ով զբաղեցրել է ամենաբարձր ընտրովի պաշտոնը։


== Կենսագրություն ==
Մարիոս Գարոյանը ծնվել է 1961 թվականին, Կարապետ և Օրթանս Գարոյանների ընտանիքում։ Նրանց պապերը  եղել են Էրզրումից և Ադանայից, ցեղասպանության ժամանակ  փախել են Լիբանան, իսկ հետո հաստատվել Կիպրոսում։ Մարիոսի հայրը եղել է  Կիպրոսի ազգային հավաքականի դարպասապահը։ Մարիոսը վաղ տարիքում  նույնպես ֆուտբոլ է խաղացել, եղել է տեղի հայկական   AYMA թիմի անդամ։ Նախնական կրթությունը ստացել է  Նիկոսիայի  «Տերա­ Սանտա» դպրոցում։ Ծնողները ցանկանում էին, որ նա բժիշկ դառնար, բայց նրան հետաքրքրում էր քաղաքականությունը։ 1979 թվականին Մարիոս Գարոյանը կրթությունը շարունակել  է Իտալիայի Պերուջա քաղաքի համալսարանի քաղաքագիտության ֆակուլտետում։ Իտալիայում կիպրոսցի ուսանողների հետ հիմնում է «Անագենեսի» ասոցիացիան ։


== Քաղաքական գործունեություն ==
Ուսման ավարտից հետո Գարոյանը որոշել էր զբաղվել ակադեմիական գործունեությամբ, սակայն պաշտոնական այցով Իտալիա մեկնած Կիպրոսի նախագահ Սպիրոս Կիպրիանուն նրան հրավիրում է Կիպրոս՝ գլխավորելու Դեմոկրատական կուսակցության երիտասարդական կազմակերպությունը (ΔΗΚΟ)։ Գարոյանը ընդունել է այդ հրավերը։ 1997 թվականին ընտրվել է կենտրոնական կոմիտեի կուսակցության անդամ, այնուհետև՝ կուսակցության արհմիության քարտուղար։ Կիպրոսի նախագահ Տասսոս Պապադոպուլոսեի  ղեկավարման տարիներին եղել է նրա մամլո քարտուղարը։ 2006 թվականի մայիսին ընտրվել է Կիպրոսի խորհրդարանի անդամ, իսկ հետո՝ Դեմոկրատական կուսակցության առաջնորդ։ 2008- 2011 թվականներին եղել է Կիպրոսի  խորհրդարանի  նախագահ։
Լինելով Դեմոկրատական կուսակցության առաջնորդ նա մեծապես կարևորում էր   Հայկական հարցը։ Իր ելույթների ժամանակ նա բազմիցս կոչ է արել, որպեսզի Թուրքիան ճանաչի Հայոց ցեղասպանությունը։ Հարցազրույցներից մեկի ժամանակ Մարիոս Գարոյանը նշել է․

2018 թվականի փետրվարի 5-ին նա հեռացվել է ΔΗΚΟ-ից՝ 2018 թվականի Կիպրոսի նախագահական ընտրությունների ժամանակ կուսակցության նախագահ Նիկոլաս Պապադոպուլոսի թեկնածությունը չսատարելու մեղադրանքով։
2021 թվականի խորհրդարանական ընտրություններում ընտրվել է պատգամավոր՝ 14-րդ խորհրդարանական նստաշրջանի համար։


== Պարգևներ ==
«Պատվո գերագույն հրամանատար» շքանշան, Հունաստանի Հանրապետություն
«Ասպետ» շքանշան, Մեծի Տանն Կիլիկիոյ կաթողիկոսության կողմից
«Պատվո մեդալ» Կիպրոսի և Հունաստանի ազգաային նախագծեր իրականացնելու համար


== Աղբյուրներ ==
Նախագահ Սերժ Սարգսյանը հյուրընկալել է Կիպրոսի Ներկայացուցիչների պալատի նախագահին
МАРИОС ГАРОЯН Archived 2017-07-04 at the Wayback Machine.
ПОРТРЕТ ДИАСПОРЫ
Previous Entry   Share  Next Entry Мариос Гароян — армянский лидер парламента Кипра


== Ծանոթագրություններ ==
Կառլիս Բաումանիս

Կառլիս Բաումանիս (լատիշ․՝ Baumaņu Kārlis կամ Kārlis Baumanis, մայիսի 11, 1835(1835-05-11), Viļķene, Լատվիա - հունվարի 10, 1905(1905-01-10), Limbaži, Լատվիա), լատվիացի առաջին կոմպոզիտորներից, բանաստեղծ և դրամատուրգ (գրական կեղծանունը՝ Ակո)։ Երաժշտության առաջին լավագույն դասավանդողներից մեկը Լատվիայում։


== Կենսագրություն ==
Կառլիս Բաումանիսը ծնվել է 1835 թվականի մայիսի 11-ին վարձակալ Յակոբ Բաումանի ընտանիքում։ Եղել է բազմազավակ ընտանիքի 6-րդ որդին․ ընտանիքում եղել է ութ որդի և չորս դուստր։
1837 թվականին ընտանիքի հետ տեղափոխվել է Լիմբաժի, որտեղ Կառլիս Բաումանիսը սովորել է ծխական դպրոցում (1846-1848), տարրական դպրոցում (1848-1850) և գավառական ուսումնարանում (1850-1852)։ Դպրոցական կրթությունն ավարտելուց հետո՝ 1853 թվականից մինչ 1856 թվականը, հաճախել է ուսուցիչների դասընթացի, որտեղ սովորել է ընդհանուր ուսումնական առարկաներ, մանկավարժություն, օտար լեզուներ, երգչախմբային երգ, ինչպես նաև նվագել երեգեհոն ու ջութակ։
1856 թվականի ամռանը Կառլիս Բաումանիսն ավարտում է դասընթացը՝ բոլոր առարկաներից ստանալով գերազանց գնահատականներ, և որպես դաստիարակ սկսում է աշխատել Ադերկասների ազնվականական ընտանիքում։ Սակայն ազգային ինքնասիրության ոտնահարման ու նվաստացուցիչ պայմանների պատճառով 1858 թվականին տեղափոխվում է Սանկտ Պետերբուրգ։
Գերմաներեն է դասավանդել Սմոլնիի ինստիտուտում, ինչպես նաև եղել է տնային ուսուցիչ։ Ազատ ժամանակ սովորել է երաշժտութուն, դաշնամուր նվագելու մասնավոր դասեր ստացել Սանկտ Պետերբուրգի կոնսերվատորիայում՝ պրոֆեսոր Ֆ․ Չորնիի մոտ։
1860 թվականին գերմաներենի ուսուցչի մշտական աշխատանք է ստանում Սանկտ Պետերբուրգի դպրոցներից մեկում, որտեղ աշխատել է ավելի քան 20 տարի։
Սանկտ Պետերբուրգում գրում է Լատվիայի ազգային հիմնը՝ «Աստված, օրհնիր Լատվիան»։ Եղել է առաջին Ատմոդայի (լատիշ․՝ Atmoda, բառացի՝ Զարթոնք)՝ լատվիական ազգային շարժման ակտիվ մասնակիցներից մեկը։ Բնակվելով Սանկտ Պետերբուրգում՝ նպաստել է առաջին Համալատվիական երգի տոնի կազմակերպմանը։
Իր կյանքի վերջին տարիները Կառլիս Բաումանիսն անցկացրել է Լիֆլյանդիայում։ Տարեց կոմպոզիտորը երկար ժամանակ հիվանդ է եղել, ապրել է աղքատության մեջ։ Մահացել է 1905 թվականի հունվարի 10-ին։ Թաղված է Լիմբաժիի գերեզմանատան։ Նրա շիրմաքարը պատրաստել է Գուստավ Շկիլտերսը (1920)։


== Ծանոթագրություններ ==


== Արտաքին Հղումներ ==
Limbažu Galvenās bibliotēkas datubāze ar materiāliem par Baumaņu Kārli
Limbažu novads un tajā dzimušie un/vai dzīvojošie ievērojamie cilvēki Archived 2007-05-10 at the Wayback Machine.
Միասնական պետական քննություն

Միասնական պետական քննություն (ЕГЭ - Единый Государственный Экзамен), կենտրոնացված քննություն Ռուսաստանի Դաշնության միջնակարգ ուսումնական հաստատություններում՝ դպրոցներում, լիցեյներում և գիմնազիաներում, միջնակարգ հանրակրթական ծրագրերի հիման վրա ՊԵԱ֊ի (Պետական եզրափակիչ ատեստավորման) անցկացման ձև : Այն ծառայում է և որպես դպրոցական ավարտական քննություն և որպես ընդունելության քննություն բուհերում։ Մինչև 2013 թվականը այն նաև ծառայում էր որպես քոլեջների ընդունելության քննություն, սակայն դրանք չեղարկվեցին կրթության մասին նոր օրենք ընդունելուց հետո։ Ամբողջ Ռուսաստանում քննություն անցկացնելիս օգտագործվում են նույն տեսակի առաջադրանքներ և աշխատանքի կատարման որակը գնահատելու միասնական մեթոդներ։ 2009 թվականից ՄՊՔ-ն դպրոցում ավարտական քննությունների միակ ձևն է և բուհերի ընդունելության քննությունների հիմնական ձևը, հետագա տարիներին ՄՊՔ-ը վերահանձնելու հնարավորությունով։ ՄՊՔ-ն անցկացվում հետեևյալ առարկաներով. ռուսաց լեզու, մաթեմատիկա, օտար լեզուներ (անգլերեն, գերմաներեն, ֆրանսերեն, իսպաներեն), ֆիզիկա, քիմիա, կենսաբանություն, աշխարհագրություն, գրականություն, պատմություն, հասարակագիտություն, ինֆորմատիկա (համակարգչային գիտություն)։
2015 թվականին մաթեմատիկայի քննությունը բաժանվել է հիմնական և պրոֆիլային (մասնագիտական) մակարդակների։ Մաթեմատիկայի հիմնական մակարդակն հանձնելը անհրաժեշտ է ատեստատ ստանալու կամ ընդունվելու բուհեր, որոնց ընդունելության քննություններում չկա «Մաթեմատիկա» առարկան (հաճախ ոչ տեխնիկական ԲՈՒՀեր ընդունվելու կամ հումանիտար ուղղություններում սովորելու համար)։ Պրոֆիլային (մասնագիտական) մակարդակի քննություն հանձնելը անհրաժեշտ է շրջանավարտներին, ովքեր պատրաստվում են ուսումը շարունակել բուհերում, որոնց ընդունելության քննություններում առկա է «Մաթեմատիկա» առարկան (հաճախ տեխնիկական ԲՈՒՀեր ընդունվելու համար)։
2016 թվականի աշնանը Ամուրի դպրոցականները համառուսաստանյան մասշտաբով չինարենի փորձնական քննություն են հանձնել։ 2019 թվականից Ռուսաստանի Դաշնությունում ներդրվել է չինարենը միասնական պետական քննությունը (ՄՊՔ)։


== Քննության ներմուծում ==
Առաջին անգամ միասնական պետական քննության ներդրման վերաբերյալ փորձ է իրականացվել 2001 թվականին Չուվաշիայի, Մարի Էլի, Յակուտիայի հանրապետություններում, ինչպես նաև Սամարայի և Ռոստովի մարզերում ութ ակադեմիական առարկաներով  : 2002 թվականին երկրի 16 մարզերում անցկացվել է միասնական պետական քննություն ներդնելու փորձ։ 2003 թվականին փորձը ներառել է Ռուսաստանի Դաշնության 47 սուբյեկտ, իսկ 2004 թվականին ՝ երկրի 65 շրջաններ։ 2006 թվականին Ռուսաստանի 79 շրջանների մոտ 950 հազար դպրոցականներ արդեն անցել են ՄՊՔ֊ն։ 2008 թվականին ՄՊՔ֊ն հանձնել են ավելի քան մեկ միլիոն ուսանող բոլոր մարզերում։ Առարկաների կոնկրետ ցանկը, որոնց համար ՄՊՔ֊ն անցկացվել է 2001-2008 թվականներին, սահմանվել է յուրաքանչյուր տարածաշրջանի կողմից ինքնուրույն։
Քննության գաղափարի հեղինակը նախարար Վլադիմիր Ֆիլիպովն է, իսկ իրականացնողը՝ Վլադիմիր Խլեբնիկովը։
ՄՊՔ֊ի կազմակերպումն իրականացնում է Կրթության և գիտության վերահսկման դաշնային ծառայությունը Ռուսաստանի Դաշնության հիմնադիր սուբյեկտների գործադիր իշխանությունների հետ միասին, որոնք ղեկավարում են կրթությունը։


== Ծանոթագրություններ ==
Սարսերո

Սարսերո (իսպ.՝ Zarcero), գավառ Կոստա Ռիկայի Ալախուելա նահանգում։


== Աշխարհագրություն ==
Գտնվում է նահանգի կենտրոնական մասում։ Վարչական կենտրոնը Սարսերո քաղաքն է։
Բնակչությունը ըստ 2011 թվականի տվյալների կազմում է 12 205 մարդ։ Տարածքը՝ 155,13 կմ²։


== Պատմություն ==
Գավառը կազմավորվել է 1915 թվականի հունիսի 21-ին։ Կոչվել է ի պատիվ զորավար Խուան Ալֆարո Ռուիսի (1856 թվականի Ազգային պատերազմի հերոս)։ 2010 թվականի հունիսի 16-ին գավառը անվանափոխվեց Սարսերոյի։


== Շրջաններ ==
Գավառը բաժանված է 7 շրջանների՝

Սարսերո
Լագունա
Տապեսկո
Պալմիրա
Գուադալուպե
Սապոտե
Բրիսաս


== Ծանոթագրություններ ==
Գորբանովկա (այլ կիրառումներ)

Գորբանովկա, կարող է վերաբերել՝

Գորբանովկա - գյուղ, Ուկրաինայի Խարկովի մարզի Բոգոդուխովի շրջանում
Գորբանովկա - գյուղ, Ուկրաինայի Վիննիցայի մարզի Վիննիցայի շրջանում
Ֆիլիպսի շրջան (Արկանզաս)

Ֆիլիպս (անգլ.՝ Phillips County), ԱՄՆ Արկանզաս նահանգի շրջաններից մեկը։ Ընդհանուր տարածությունը 1.795 կմ² է, բնակչությունը՝ 21.757 մարդ (2007 թ. տվյալներով)։ Շրջկենտրոնն է Հելենա բնակավայրը։ Կազմավորվել է 1820 թ.։


== Ժողովրդագրություն ==


== Արտաքին հղում ==
Տվյալներ ԱՄՆ վիճակագրության բյուրոյի կայքում Archived 2011-06-07 at the Wayback Machine.
Ջոնաթան Ադամս

Ջոնաթան Ադամս (անգլ.՝ Jonathan Adams, հուլիսի 16, 1967(1967-07-16), Փիթսբուրգ, Փենսիլվանիա, ԱՄՆ), ամերիկացի դերասան։


== Կարիերա ==
Ջոնաթան Ադամսը հայտնվել է ԱՄՆ-ի շատ հեռուստասերիալներում, հատկապես նա ամերիկացի հեռուստադիտողներին հայտնի է՝ «Ամերիկյան երազանքներ» ֆիլմով։
Այդ ֆիլմում նա խաղացել է խանութի աշխատակցի՝ Հենրի Ուոքերի կերպարը։ Այդ հեռուստասերիալը ցուցադրվել է NBC՝ 2002-2005 թվականներին։
Այսուհետև Ադամսը խաղացել է բժիշկ Դանիել Հուդմանի կերպարը «Ոսկորները» հեռուստասերիալում, որը ցուցադրվում էր «Fox» հեռուստատեսային ցանցում։ Երկրորդ եթերաշրջանի սկզբում նրա կերպարը փոխված է եղել  բժիշկ Քեմիլա Սարոյանի կերպարի հետ, որը նշանակված է եղել տնօրեն Ջեֆերսոնի ինստիտուտի դատաբժշկական փորձաքննությունում, այսինքն հիմնական բնույթ՝ Թեմփերանս Բրենանի տնօրենը։ Չնայած Ադամսը նախապատրաստվել էր հետ վերադառնալ իր կերպար, որովհետև հեռուստասերիալի հեղինակը՝ Հարթ Հենսոնը մտածում էր Թամարա Թեյլորը Սարոյան կերպարի մեջ ավելի լավ է տեղավորվում դերասանական անսամբլում։
Հետո Ադամսը հայտնվում է АВС հեռուստատեսային ցանցի «Սպանությունների հետաքննության կանանց ակումբ» կրիմինալ դրամայում։
1996 թվականից մինչև 2000 թվականն Ադամսը խաղացել է Օրեգոնի Շեքսպիրյան թատերական փառատոնում։ Խաղացած դերերն են Պետրուչո՝ «Անսանձ կնոջ սանձահարումը» և հերցոգ Բեկինգեմ՝ «Երեք հրացանակիրները»։ Նա նաև հնչեցրեց՝  Army of Two: The 40th Day,  Diablo III, Hitman: Absolution խաղերի կերպարում։


== Ֆիլմագրություն ==


== Ծանոթագրություններ ==
Ստելյար տեսություն

Ստելյար տեսություն, ուսմունք բարձրակարգ բույսերի ստելի (ցողունի և արմատի կենտրոնական գլան) կառուցվածքի և տարբեր տիպերի փոխհարաբերության մասին։ Ստելի մեծ մասը կազմում են փոխադրող հյուսվածքները՝ քսիլեմը (բնափայտ) և ֆլոեմը (լուբ), որոնք շրջապատված են մեխանիկական և պարենքիմային բջիջներից կազմված պերիցիկլով։ Ստելի շուրջը գտնվում է առաջնային կեղևը։ Ստելի մասին ուսմունքը ստեղծել են ֆրանսիացի․ բուսաբաններ Ֆ․ վան Տիգեմը և Ա․ Դուլիոն (1886)։ Ստելյար տեսություն հետագայում զարգացվել է անգլ․ բուսաբան Գ․ Բրեբների, ամեր․ է․ Ջեֆրիի, գերմ․ Վ․ Ցիմմերմանի և սովետական գիտնականներ Կ․ Սեյերի ու Ա․ Թախտաջյանի աշխատանքներում։ Ստելի ամենապարզ, նախնական տիպը պրոաոստելն է, որի դեպքում քսիլեմը շրջապատված է ֆլոեմի համեմատաբար միատարր շերտով կամ դրանք հաջորդում են միմյանց շարերի և թիթեղների ձևով։


== Պրոտոստել ==
Պրոստոտելը բնորոշ է հնագույն բարձրակարգ բույսերին՝ պսիլոֆիտներին (ռինիա), lycophyta և sphenophyta տիպերին, պտերների ու ծածկասերմերի մի քանի ջրային ներկայացուցիչների, սերմնավոր բույսերի արմատներին։ Ստելի զարգացման հաջորդ փուլը՝ սիֆոնոստելն է, որին հատուկ է փոխադրող հյուսվածքներով շըր- ջապատված պարենքիմային միջուկը։ Ըստ ֆլոեմ և քսիլեմ դասավորության տարբերում են էկտոֆլոյ (ֆլոեմը շրջապատում է քսիլեմին դրսից, օրինակ, սերմնավոր բույսեր) և ամֆիֆլոյ (ֆլոեմըշրջապատում է քսիլեմին և դրսից, և՝ ներսից, օրինակ, պտերներ)։ Պարզ սիֆոնոստելները չունեն տերևային հետքեր, իսկ բազմաթիվ պտերների տերևային հետքերն այնքան յայն են, որ փոխադրող հյուսվածքը մասնագիտացված տեսք ունի և նմանվում է ցանցի (դիկտիոստել)։ Սիֆոնոստելի առավել կատարելագործված ձևը էուստևլնէ, որտեղ կոլատերալ և բիկոլատերալ փոխադրող խրձերն իսկական ցանց են կազմում, իսկ տերևային ճեղքերն ու միջխրձային գոտիները միմյանցից էականորեն չեն սահմանազատվում։ Բնորոշ է մերկասերմերին և երկշաքիլավորներին։ Անկանոն դասավորված խրձերով ստելը կոչվում էատակտոստել և հատուկ է միաշաքիլավորներին։ Ստելյար տեսություն․ բացահայտում է բույսերի առանցքային օրգաններում կենտրոնական գլասաելրների տիպերի էվոլյուցիայի սխեման։
Վերիեռ (Արդենների գավառ)

Վերիեռ (ֆր.՝ Verrières), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 35 մարդ, բնակչության խտությունը` 5.50 մարդ/կմ²։ Բնակավայրը զբաղեցնում է 6.36 կմ² տարածք։


== Աշխարհագրություն ==
Գտնվում է Փարիզ քաղաքից 200 կմ արևելք, Շալոն ան Շամպայն քաղաքից 75 կմ հյուսիս-արևելք, Շառլվիլ Մեզիեր քաղաքից 33 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 18 աշխատունակ (15-64 տարեկան) բնակիչ, որոնցից ակտիվ էին 17-ը, իսկ ոչ ակտիվները` 1։ Ակտիվության ցուցանիշը կազմում է 94,4 %։ 17 աշխատունակ մարդկանցից աշխատել է 15 անձ (9 տղամարդ և 6 կին)։ Գործազուրկ են եղել 2 անձ (0 տղամարդ և 2 կին)։ 1 անաշխատունակներից 0-ը եղել են աշակերտներ կամ ուսանողներ, 1-ը` թոշակառուներ, իսկ 0-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լիանա Ալեքսանյան (երաժիշտ)

Լիանա Ռոբերտի Ալեքսանյան (դեկտեմբերի 5, 1980(1980-12-05)), գերմանաբնակ հայ դաշնակահարուհի, երգչուհի (սոպրանո)։


== Կենսագրություն ==
Լիանա Ալեքսանյանը ծնվել է 1980 թվականի դեկտեմբերի 5-ին, Երևանում։ Իր երաժշտական կարիերան սկսել է 9 տարեկանում՝ Միրզոյանի անվան երաժշտական դպրոցում։ 2005 թվականին ավարտել է Երևանի Կոմիտասի անվան պետական կոնսերվատորիան, Հայաստանի ժողովրդական արտիստ, պրոֆեսոր Սերգեյ Դանիելյանի դասարանը։
Սովորելու տարիներին հանդես է եկել Ա. Սպենդիարյանի անվան օպերայի և բալետի ազգային ակադեմիական թատրոնում՝ Վիոլետայի դերում, Ջուզեպե Վերդիի «Տրավիատա» օպերայում, Անուշի դերում Արմեն Տիգրանյանի «Անուշ» օպերայում։
Լիանա Ալեքսանյանը մասնակցել «Concours international de Chant» (2004, 3-րդ մրցանակ, Թուլուզ), «Hans Gabor Belvedere» (2004, դիպլոմ, Վիեննա), «Competizione dell’opera» (2007, դիպլոմ, Դրեզդեն) մրցույթներին։ 2006-2010-ին Գերմանիայի Բրաունշվայգ քաղաքի օպերային թատրոնում եղել է մեներգչուհի։ Նրա դերերգերից են եղել Ջիլդա, Դեզդեմոնա, Ամելիա, Վիոլետտա (Ջ. Վերդիի «Ռիգոլետտո», «Օթելլո», «Սիմոն Բոկկանեգրա», «Տրավիատա»), Միմի (Ջ. Պուչչինիի «Բոհեմ»), Տատյանա (Պ. Ի. Չայկովսկու «Եվգենի Օնեգին»)։ Համբուրգի օպերային թատրոնում Լիանա Ալեքսանյան երգել է Լյուչիա դի Լամերմուր (Գ. Դոնիցետտիի «Լյուչիա դի Լամերմուր»), Բլանշ (Ֆ. Պուլենկի «Կարմելիտաների երկխոսությունը»), Միքայելա (Ժ. Բիզեի «Կարմեն»)։ Երաժիշտը հանդես է եկել նաև Օսլոյի, Վիեննայի, Բեռնի, Շտուտգարտի, Դյուսելդորֆի, Քյոլնի (Գերմանիա), «Կոլոն» (Արգենտինա), Միլանի «Լա Սկալա» և այլ օպերային թատրոններում (Չիո-Չիո սան՝ Ջ. Պուչչինիի «Մադամ Բատերֆլայ», Դոննա Աննա՝ Վ. Ա. Մոցարտի «Դոն Ժուան»)։
2018 թվականին Լիանա Ալեքսանյանը դիրիժոր Էդուարդ Թոփչյանի և Հայաստանի ազգահին ֆիլհարմոնիկ նվագախմբի հրավերով Հայաստանում մասնակցել է Ջ. Պուչչինիի «Մադամ Բաթերֆլայ» օպերայի բեմադրությանը և ներկայացնել գլխավոր հերոսուհու կերպարը։
Մինչ հայաստանյան ելույթները Լիանա Ալեքսանյանը Էդուարդ Թոփչյանի ղեկավարությամբ հանդես է եկել Ռուսաստանի ազգային նվագախմբի հետ և կատարել Արտյոմովի «Ռեքվիեմ»-ը։ Կատարումը նվիրված է եղել 1915 թվականի Հայոց ցեղասպանության զոհերի հիշատակին։
2021 թվականին Լիանա Ալեքսանյանը Իտալիայի Բերիի Պետրուցելի թատրոնում կատարել է Տոսկայի պարտիան։


== Ծանոթագրություններ ==


== Արտաքին հղումներ ==
Պաշտոնական կայք
Աննա Ալեքսանյանը Գերմանիայի լավագույն օպերային երգչուհիներից մեկն է. Westdeutsche Zeitung
Կալիկյուլա (գյուղ, Պիլտսամաա շրջան)

Անվան այլ կիրառումների համար տե՛ս՝ ԿալիկյուլաԿալիկյուլա (էստ․՝ Kaliküla), գյուղ Էստոնիայի Յիգևամաա նահանգի Պիլտսամաա շրջանում։
2011 թվականի տվյալներով գյուղում բնակվում էր 55 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մոռացված գյուղ (նկար)

Մոռացված գյուղ (ռուս.՝ Забытая деревня), ռուս նկարիչ Արխիպ Կուինջիի (ռուս.՝ Архип Куинджи, 1841/1842-1910) նկարը՝ ստեղծված 1874 թվականին։ Ներկայում ցուցադրվում է Տրետյակովյան պատկերասրահում։ Նկարված է յուղաներկով կտավի վրա, չափերը՝ 81,7 × 165 սմ։


== Պատմություն ==
Նկարի տեղծման գաղափարն ու նրա սյուժեն նկարչի մոտ առաջացել է 1873 թվականին դեպի հարավ կատարած ուղևորության ժամանակ։ Նույն թվականին էլ նա սկսել է աշխատել նկարի վրա։ Նկարիչ Իլյա Ռեպինը, Իվան Կրամսկոյից իմանալով Կուինջիի՝ նմանատիպ նկար ստեղծելու մտադրության մասին, ասել է. «Ինչ երևույթ է պեղել։ ... Նմանը չունեցող գաղափար է»։
«Մոռացված գյուղ» նկարն առաջին անգամ հանրության ուշադրությանն է ներկայացվել 1874 թվականին՝ Գեղարվեստական շրջիկ ցուցահանդեսների ընկերության («պերեդվիժնիկների») երրորդ ցուցահանդեսի ժամանակ։ Արխիպ Կուինջիի ռեալիստական երկու այլ աշխատանքների՝ «Աշնանային ճամփախափանք» (ռուս.՝ «Осенняя распутица», 1872) և «Չումակների ճանապարհը Մարիուպոլում» (ռուս.՝ «Чумацкий тракт в Мариуполе», 1875) նկարների հետ միասին «Մոռացված գյուղ» կտավը դրական արձագանք է ստանում դեմոկրատական հրատարակությունների կողմից։ Դա Կուինջիի՝ պերեդվիժնիկների հետ մտերմացման ժամանակաշրջանն էր, իսկ 1875 թվականին նա դառնում է Գեղարվեստական շրջիկ ցուցահանդեսների ընկերության լիիրավ անդամ։


== Արձագանքներ ==
Արխիպ Կուինջիի ստեղծագործությանը նվիրված հոդվածում արվեստագետ Վիտալի Մանինը գրում է.

Արվեստագետ Վլադիմիր Պետրովը Արխիպ Կուինջիի ծննդյան 150-ամյակին նվիրված իր հոդվածում գրում է.


== Ծանոթագրություններ ==
Հարություն Սոլովյան

Հարություն Հովակիմի Սոլովյան (Ակի-մի) (1891, Աստրախան - 1937), Անդրկովկասում և Ռուսաստանում խորհրդային ռեժիմի հաստատման մասնակից, Կոմունիստական կուսակցության անդամ (1907)։
Սովորել է Վենետիկի Մխիթարյան վարժարանում (1904-1906), Մոսկվայի համալսարանի բանասիրական ֆակուլտետում (1913-1914), ավարտել է Բեռլինի համալսարանի քիմիական ֆակուլտետը, ստացել դոկտորի աստիճան (1931)։ Եղել է հնչակյան կուսակցության Թիֆլիսի կազմակերպության տեխնիկայի քարտուղարը։ 1907 թվականին ընդունվել է ՌՍԴ(բ)կ Թիֆլիսի կազմակերպության շարքերը։ 1910-1913 թվականներին եղել է ՌՍԴ(բ)կ Թիֆլիսի Կոմիտեի անդամ։ 1914 թվականին Մոսկվայում ձերբակալվել և արտաքսվել է Թիֆլիս, որտեղ ընտրվել է բոլշևիկյան գրական բյուրոյի անդամ, մասնակցել «Կավկազսկի ռաբոչի» («Кавказский рабочий») թերթի հրատարակմանը։ 1917-1919 թվականներին եղել է Մոսկվայի հացթուխների արհմիության վարչության քարտուղարը, մասնակցել կուսակցական բջիջներ ստեղծելու աշխատանքներին։ Հոկտեմբերյան հեղափոխության օրերին, որպես Մոսկվայի Բուտիրյան շրջանի ռազմահեղափոխական կոմիտեի անդամ, մասնակցել է Կարմիր գվարդիայի կազմավորմանը, նշանակվել ջոկատի պետ։ 1918 թվականին՝ Մոսկվայի սովետի անդամ, «Իզվեստիա» («Известия») թերթի բաժնի վարիչ։ 1919 թվականի սեպտեմբերից ընդհատակյա աշխատանք է կատարել Թիֆլիսում, ընտրվել կուսակցության քաղկոմի բյուրոյի անդամ։ 1920 թվականին վերստին ձերբակալվել և արտաքսվել է։ Նույն թվականի մայիս-հոկտեմբերին կուսակցական ղեկավար աշխատանք է տարել Վլադիկավկազում (Օրջոնիկիձե)։ 1920 թվականի հոկտեմբերից 1921 թվականի հունիսը Սոլովյանը միջազգային արհմիության պրեսբյուրոյի ղեկավարն էր, 1923 թվականից՝ Անդրկովկասյան կոմունիստական համալսարանի (ЗКУ) ուսումնական մասի պրոռեկտորը։ Եղել է Վրաստանի կոմկուսի ԿՎՀ-ի անդամ (1921-1922), Անդրֆեդերացիայի ԿՎՀ-ի նախագահության անդամ ու պատասխանատու քարտուղար (1922-1923)։ 1931 թվականից աշխատել է Մոսկվայի գիտահետազոտական ինստիտուտներից մեկում։
Nissan Skyline

Nissan Skyline (Նիսսան Սքայլայն, ճապոներեն՝ スカイライン։ նիիսան սուկայլայն), սպորտային լյուքս դասի կուպե և սեդան տեսակի ավտոմեքենաների անվանումն է, որի արտադրությունը սկսվել է 1955 թվականից Prince Motor Company-ի կողմից, իսկ 1966 թվականից միավորված Nissan-ի կողմից։ Արդեն 2013 թվականից, Nissan-ը որոշում է վերանվանել Nissan Skyline մոդելը, Infiniti Skyline -ի։ Հիմնականում այս մոդելը նախագծվել է Շինիչիրո Սակուռաիի կողմից, մինչ 2011 թվականը, քանզի այդ տարի մահանում է նա։


== Արտաքին հղումներ ==
Հավելյալ տեղեկություն անգլերեն լեզվով
Հավելյալ տեղեկություն ճապոներեն լեզվով Archived 2006-10-09 at the Wayback Machine.
Հավելյալ
Աստերոիդների ցանկ (147001-147100)

Աստերոիդների ցանկ (146901-147000)  • Աստերոիդների ցանկ  • Աստերոիդների ցանկ (147101-147200)
 Աստերոիդների ցանկ (146901-147000)  • Աստերոիդների ցանկ  • Աստերոիդների ցանկ (147101-147200)
Կաբրիոլետ

Կաբրիոլետը (ֆր.՝ cabriolet) ավտոմեքենայի թափքի բաց տարատեսակ է։ 19-րդ դարում Ֆրանսիայում կաբրիոլետ էին անվանում երկանիվանի ձիաքարշերը։ Կաբրիոլետ թափքով մեքենաները լինում են երկու տեսակի. կաբիոլետ-կուպե (երկու դռնանի) և կաբրիոլետ-սեդան (չորս դռնանի)։ Կաբրիոլետների հետ համեմատած՝ փակ թափքով մեքենաները ավելի անվտանգ են և նախատեսված են նաև բացօդյա պահման համար։ Այնուամենայնիվ կաբրիոլետը լայն տարածում է գտել աշխարհի բոլոր արտադրողների մոտ։


== Դիտեք նաև ==
Ֆաետոն


== Արտաքին հղում ==
Кабриолет. Энциклопедический словарь. 2009 (ռուս.)
Кабриолет. Большая советская энциклопедия. - М.։ Советская энциклопедия. 1969 - 1978 (ռուս.)
Արջուկ Յոգի (մուլտհերոս)

Արջուկ Յոգի (անգլ.՝ Yogi Bear), «Hanna-Barbera» ընկերության մուլտիպլիկացիոն ֆիլմի հորինված կերպար, մարդակերպ արջուկ։ Առաջին անգամ հայտնվել է 1958 թվականին՝ որպես Հեկելբերի Հաունդի շան մասին մուլտսերիալի երկրորդական կերպար, սակայն շնորհիվ մեծ ժողովրդականության 1961 թվականի հունվարին դարձավ սեփական՝ «Յոգա արջուկի շոու» մուլտսերիալի գլխավոր հերոսը։


== Նկարագրություն ==
Արջուկ Յոգին ուղիղ քայլող գորշ արջ է՝ ուրախ և պարծենկոտ, կրում է կանաչ գլխարկ և փողկապ։ Նա ապրում է մտացածին Ջելիսթոունյան այգում (Ելոուսթոուն ազգային պարկի նմանակում)։ Նա միշտ իր հետ կրում է պիկնիկի համար նախատեսված զամբյուղ և ամբողջ օրը փորձում է այգի հաճախող զբոսաշրջիկներից ուտելիք գողանալ։ Նրա անփոխարինելի ուղեկիցը արջուկ Բու-Բուն է, որը աչքի է ընկնում իր զգույշ և վախկոտ բնավորությամբ։ Արջուկ Յոգիի մասին մուլտֆիլմերի մեծամասնության հումորի հիմքում ընկած են ուտելիք հայթայթելու փորձերը և երկու գլխավոր հերոսների համեմատությունը։ Մուլտսերիալի հիմնական հերոսներից են Յոգիի ընկերուհի արջուկ Սինդին, որը չի խրախուսում նրա վարքագիծը, և Ռենջեր Սմիթը, որը միշտ ձգտւմ է խանգարել Յոգիին ուտելիք գողանալ։ Յոգիի  ամենահայտնի խոսքերից է․ 

Մուլտֆիլմերում շուրջ 30 տարի (մինչև 1988 թվականը) Յոգի արջուկի կերպարը հնչյունավորել է դերասան Դոուս Բատլերը։ Կարծիք կա, որ նրա անունը ամերիկյան բեյսբոլիստ Յոգի Բերրայի անվան աղճատված ձևն է, սակայն կերպարի ստեղծողները ժխտում են այդ տեսակետը։


== Պատմություն ==
Արջուկ Յոգիի մասին առաջին լիամետրաժ մուլտֆիլմը՝ «Ողջույն, ես արջուկ Յոգին եմ», թողարկվել է 1964 թվականին։
1970-1980-ական թվականներին հերոսի հայտնիությունը որոշ չափով նվազեց, հատկապես այն բանից հետո, երբ մամուլում հոդվածներ հայտնվեցին, որոնք ծաղրում էին «Hanna-Barbera» ընկերության մուլտֆիլմերի պատկերների «հնացած» տեխնիկան։ Մասնավորապես, մատնանշվում էր դրվագների քիչ քանակությունը, ինչի պատճառով, օրինակ՝ շարժվում էր ոչ թե արջի ամբողջ մարմինը, այլ միայն գլուխը (դա անիմատորներին դրդեց կրճատել հերոսի մասին միջին վիճակագրական մուլտֆիլմի պատկերները՝ 14 հազարից դարձնելով 2 հազար)։ Այդուհանդերձ, հաջորդ տարիներին ևս նրա մասին նկարահանվեցին տարբեր մուլտֆիլմեր և սերիալներ, իսկ 2010 թվականին նկարահանվեց նրա մասին առաջին լիամետրաժ 3D մուլտֆիլմը։ 1980-ական թվականների առաջին կեսից արջուկ Յոգին դարձել է նաև մի շարք վիդիոխաղերի հերոս, իսկ 1960-ական թվականներին նրա մասին թողարկվել են նաև կոմիկսներ։
2011 թվականին Վիրջինիա նահանգի Լուրեյ քաղաքում տեղադրվել է հերոսին նվիրված հուշարձան։


== Ծանոթագրություններ ==


== Գրականություն ==
Marc McDermott: Yogi Bear Archived 2016-03-04 at the Wayback Machine. (PDF; 130 kB). In: Ray B. Browne, Pat Browne (Hrsg.): The Guide to United States Popular Culture. Popular Press, 2001. ISBN 0-87972-821-3. S. 944.
Jeff Lenburg, Chris Bailey (Hrsg.): The Encyclopedia of Animated Cartoons, 3. überarbeitete Ausgabe. Facts on File. 2008. ISBN 0-8160-6600-0. S. 676—677. (Digitalisat Archived 2014-03-16 at the Wayback Machine.)


== Արտաքին հղումներ ==
Статья в Encyclopedia Britannica.(չաշխատող հղում)
Աստերոիդների ցանկ (125901-126000)

Աստերոիդների ցանկ (125801-125900)  • Աստերոիդների ցանկ  • Աստերոիդների ցանկ (126001-126100)
 Աստերոիդների ցանկ (125801-125900)  • Աստերոիդների ցանկ  • Աստերոիդների ցանկ (126001-126100)
Ադրբեջանի բնակչություն

Սա հոդված է Ադրբեջանի բնակչության բնական աճի, ուրբանիզացման, Ադրբեջանի էթնիկ խմբերի, կրթվածության, կրոնական դավանանքի և այլ փաստերի մասին։ Վերջին անգամ Ադրբեջանում մարդահամար է անցկացվել 2010 թվականին։


== Բնակչություն ==


=== Ուրբանիզացիա ===


=== Բնական աճ ===


=== Էթնիկական կազմ ===


== Լեզուներ ==
ադրբեջաներեն 92.5%, լեզգիերեն 1.4%, ռուսերեն 1.4%,
այլ 4.7% (2009 մարդահամար)


== Դավանանք ==
Իսլամ 96%
Շիա իսլամ 85%
Սուննի իսլամ 15%
քրիստոնեություն 3%
ռուսական ուղղափառ եկեղեցի 2.5%
վրացական օրթոդոքս եկեղեցի 0.18%
հուդայականություն 0.11%


== Ծանոթագրություններ ==
(8225) Էմերսոն

(8225) Էմերսոն (անգլ.՝ Emerson), աստերոիդ աստերոիդների հիմնական գոտում։ Հայտնաբերվել է 1996 թվականի օգոստոսի 16-ին Քրիս Դուրմանի և Բև Իվեն-Սմիթի կողմից Պորտիամոյում։
Միջին հեռավորությունը Արեգակից կազմում է 2,982714 ա. մ., առավելագույնը մոտենում է 2,287 ա. մ. հեռավորության վրա և հեռանում 3,6784 ա. մ.։ Արեգակի շուրջ մեկ ամբողջական պտույտ է կատարում 1881,55 երկրային օրվա ընթացքում, իր ուղեծրով շարժվելով միջինում 0,191332 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8225) Էմերսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աղմկաչափ

Աղմկաչափ, ձայնի բարձրությունը (ձայնագիտության մեջ) օբյեկտիվորեն չափելու կամ ֆլուկտուացիոն աղմուկների հզորությունը (ռադիոֆիզիկայում) գնահատելա սարք։
Բաղկացած է միկրոֆոնից, լոգարիթմական ցուցնակով ինդիկատորից և ձայնին մարդու լսելիության սահմաններին համապատասխան հաճախականություն տվող զտիչների խմբից։
I Got You

I Got You, ամերիկացի երգչուհի Բիբի Ռեքսայի ձայնագրած երգն է։ 2016 թվականի հոկտեմբերի 28–ին երգը թողարկվեց որպես երգչուհի երկրորդ մինի ալբոմ All Your Fault: Pt. 1 լիդ–սինգլ։ Երգի պրոդյուսերներ հանդես եկան Captain Cuts թիմի անդամները։


== Կոմպոզիցիա ==
Երգը գրված է լա մինորում և րոպեում 98 բիթ տեմբրում։


== Տեսահոլովակ ==
Ռեքսան նկարահանել էր տեսահոլովակ երգի համար, որը սակայն չընդունվեց գրաֆիկական պատկերներ ունենալու պատճառով։ Երգչուհին ռադիո հարցազրույցում ասել է․ «Այն իրականում շատ սեքսուալ էր և ես ստիպված էի դրանից ազատվել», ապա նա շարունակեց ասելով, որ նա ունի «երիտասարդ հետևորդներ։ Ես սիրում եմ լինել կրքոտ, որովհետև ես արդեն կին եմ, բայց ես միևնույն է ցանկանում եմ լավ օրինակ ծառայել»։ Հետագայում Ռեքսան նկարահանեց տեսահոլովակը մեկ այլ տարբերակով՝ անապատում։ Ռեժիսոր հանդիսացավ Դեյվ Մեյերսը։ Հոլովակը թողարկվեց 2017 թվականի հունվարի 6–ին Բիբիի ՅուԹյուբյան հաշվում և նույն թվականի հոկտեմբերյան հաշիվներով ունի ավելին քան 205 միլիոն դիտում։ Billboard ամսագիրը տեսահոլովակում Բիբիի կրած զգեստները համեմատել է Քայլի Ջենների հետ։


== Կենդանի կատարումներ ==
Ռեքսան երգն առաջին անգամ կատարեց 2016 թվականի նոյեմբերի 6–ին՝ MTV եվրոպական երաժշտական մրցանակաբաշխության ժամանակ։ 2017 թվականի հունվարի 13–ին կատարեց «I Got You»–ն և իր նախկին սինգլ «In the Name of Love»–ը Good Morning America շոուում։ 2017 թվականի հունվարի 16–ին Ռեքսան կատարեց սինգլը The Tonight Show Starring Jimmy Fallon, փետրվարի 16–ին՝ Late Night with Seth Meyers, փետրվարի 17–ին՝ Live with Kelly և փետրվարի 22–ին՝ Destiny's Child խմբի Say My Name երգի հետ համատեղ ՝ The Late Late Show with James Corden հեռուստաշոուների ժամանակ։


== Երգացանկ ==


== Շաբաթական հիթ–շքերթներ ==
|style="width:50%; "|


== Հավաստագրումներ ==

|}


== Թողարկման պատմություն ==


== Ծանոթագրություններ ==


== Արտաքին հղումներ ==
Music video ՅուԹյուբում